צ'ארלי ווטס

ילדות ונעורים

ווטס נולד בלונדון וגדל בקינגסבורי, אנגליה. כתלמיד בית ספר, הוא הפגין כשרון באמנות, קריקט וכדורגל. מראשית ימיו, ג'אז תמיד הייתה האהבה הראשונה של צ'ארלי. הוא צוטט ש"רציתי להיות צ'רלי פרקר", ומלבד לכך הוא היה מאזין לתלוניוס מונק, דיזי גילספי ולסטר יאנג. לצ'ארלי הצעיר ניתן בנג'ו על ידי הוריו, אך, בגלל שבולבל מספר האקורדים המסובך שהגיע עם הכלי הוא פירק את הבנג'ו, ובצורה מתוחכמת באמצעות דבק וחלקים ממשחק הרכבה, הפך אותו לתוף. הוריו, זמן קצר לאחר שהתבשר להם מה עשה, החליטו לרכוש לבנם מערכת תופים. הוא היה מתאמן בתופים ומאזין אובססיבי לתקליטי ג'אז שאסף. כנער, הוכשר צ'רלי כמעצב גרפי, בשנת 1964 הוא אפילו פרסם ספר ילדים מאוייר על צ'רלי פרקר בשם " Ode To A High Flying Bird". לאחר שסיים את התיכון, הוא נרשם ללימודים בבית הספר לאומנות "Harrow Art School" (כיום האוניברסיטה של ווסטמינסטר) בה למד עד 1960.

ההתחלה

לאחר שעזב את הלימודים, עבד כמעצב גרפי בחברת פרסום בשם אולפני צ'ארלי דניאלס וגם ניגן בתופים מדי פעם עם להקות מקומיות בבתי קפה ומועדונים. ב-1961 פגש את אלכסיס קורנר, שהזמין אותו להצטרף ללהקתו ‘Blues Incorporated’, בה התארחו אמנים בתחילת דרכם כדוגמת מיק ג'אגר, אריק קלפטון ובריאן ג'ונס. באותו זמן ווטס היה בדרכו לשהותו בעבודה כמעצב בדנמרק, אבל הסכים להצעתו של קורנר כשהוא חזר ללונדון בפברואר 1962. ווטס ניגן באופן קבוע עם להקתו של קורנר כשבמקביל עבד עם כמה משרדי פרסום כמעצב גרפי. באחד מהימים ב-1963 הצליחו בריאן ג'ונס, מיק ג'אגר וקית' ריצ'רדס לשכנע את ווטס לחבור אליהם ולנגן תופים בהרכב שלהם שהפך מיד לאחר הצטרפותו לרולינג סטונז.

עם הרולינג סטונז

חוץ מהיצירה המוזיקלית שלו, ווטס תרם ביצירתו הגרפית ללהקה לדוגמה עיצוב גב עטיפת האלבום "Between The Buttons". כהודעה למסע ההופעות של הלהקה בשנת 1975 באמריקה, הלהקה הפתיעה את קהל העיתונאים המחכים במלון במנהטן בו הייתה אמורה להתקיים מסיבת עיתונאים על ידי הופעה של השיר "Brown Sugar" מחוץ למלון תוך כדי נסיעה בצד האחורי של משאית גרר. לאחר שסיימו את השיר, משאית הגרר המשיכה לנסוע והלהקה קפצה אל תוך לימוזינות. הם לא נכחו במסיבת העיתונאים. צ'ארלי היה זה שהציע את הרעיון להודיע על מסע ההופעות באמצעות גימיק זה; גימיק שאותו AC\DC העתיקו מאחור יותר באותה השנה. (הגימיק חזר על עצמו בפעמים רבות כדוגמת הקליפ של יו2 "All Because Of You".) ווטס זכר שזו הייתה הדרך המקובלת של להקות ג'אז ישנות בניו אורלינס על מנת לקדם את התאריכים הקרובים של הלהקה. 
יתר על כן, עם ג'אגר, הוא עיצב את הבמות המשוכללות לסיבובי הופעות, כגון העיצוב בצורת הלוטוס של מסע ההופעות ב-1975 באמריקה, כמו גם לסיבובי ההופעות ב-1989–1990 Steel Wheels\Urban Jungle Tour, The 1997 Bridges to Babylon Tour, The 2002-2003 Licks Tour, ו- The 2005-2007 A Bigger Bang Tour. 
בשנת 1989 נכנס להיכל התהילה של הרוק אנד רול כחבר בלהקת הרולינג סטונז. 
למרות שמיק ג'אגר וקית' ריצ'רדס הם החברים היחידים של הרולינג סטונז שנותרו ממייסדיה, ווטס הצטרף ללהקה בתוך פחות משנה.

פרויקטים

לווטס פרויקטים רבים מהצד, מלבד לרולינג סטונז. בשנות ה-80, ווטס מצא זמן להתמקד בפרויקטים. הוא חזר לאהבתו הראשונה, ג'אז, על ידי יצירת הרכבים מוזיקליים, בהם ההרכב "התזמורת של צ'רלי ווטס". באותו זמן, הוא עבד עם חבר הרולינג סטונס המוקדם איאן סטיוארט בלהקה שנקראה "Rocket 88" וכללה הופעות אורח רבות של אמני הג'אז והרוק המובילים באנגליה. 
בתחילת שנות ה-90, ווטס שחרר מ'ס אלבומים עם הרכב אחר, "חמישיית צ'רלי ווטס", הכולל גם מחווה לצ'ארלי פרקר. 
הוא התאחד עם המתופף ג'ים קלטנר בשנת 2000 ל"פרויקט צ'ארלי ווטס\ג'ים קלטנר" שכלל קשת רחבה של סגנונות מוזיקליים. 
ב-2004 הוא הוציא אלבום עם "צ'ארלי ווטס והטנטט", הרכב ג'אז נוסף שיצר. 
בחודש אפריל 2009, הוא הופיע עם "ABC&D of Boogie Woogie" עם הפסנתרנים אקסל זווינגנברגר ובן ווטרס ביחד עם חבר הילדות שלו דייב גרין על הבס.

תופים

ווטס מנגן בתופי Gretsch ומגוון רחב של מצילות, בעיקר UFIP. 
בגיליון יולי 2006 של מגזין "Modern Drummer Magazine", ווטס נבחר יחד עם רינגו סטאר, קית' מון, סטיב גאד ומתופפים מוערכים נוספים להיכנס להיכל התהילה של ה-Modern Drummer.

תדמית ציבורית וחיים אישיים

חייו האישיים של ווטס הופיעו כלפי חוץ בצורה משמעותית הרבה יותר שקטה מאשר אלה של חבריו ללהקה והרבה מאמני רוק אנד רול; על הבמה, הוא נראה אדיש ומשועשע מההתנהלות הראוותנית של חברי הלהקה. ווטס תמיד נשאר נאמן לאשתו שירלי, לה נשוי משנת 1964 ולהם בת יחידה בשם שרפינה. ווטס תמיד נמנע מקשרים מיניים עם בנות אחרות במהלך סיבובי הופעות. בספרו של רוברט גרינפילד: "STP: A Journey Through America with The Rolling Stones", תיעוד על מסע ההופעות האמריקאי של הלהקה בשנת 1972, הוא ציין כי כאשר הלהקה הוזמנה לאחוזת פלייבוי, ווטס העדיף לנצל את הזמן בחדר המשחקים של המלון ולא להשתובב עם הנשים.
ווטס דבר בגלוי על התקופה באמצע שנות ה-80, כאשר השימוש המתון שלו באלכוהול וסמים הפך לבעייתי: "הסמים והאלכוהול היו הדרך להתמודד עם משברים במשפחה... במבט לאחור, דומני שזה היה משבר אמצע החיים. הפכתי לאדם אחר לגמרי בשנת 1983 ויצאתי מזה ב-1986. כמעט איבדתי את אשתי בגלל ההתנהגות שלי".
ווטס סיפר בראיון למגזין קנדי שהיה לו הרגל כפייתי במשך עשרות שנים של לצייר סקיצות של כל חדר מלון חדש בו הוא נכח והריהוט שלו מרגע כניסתו לחדר. הוא ציין כי כל הסקיצות שמורות, אך עדיין לא יודע למה הוא מרגיש את הדחף לעשות זאת. 
ווטס, לאחר שנות עישון רבות, אובחן חולה בסרטן הגרון ביוני 2004, למרות שהפסיק לעשן 15 שנים קודם לכן. בחודש אוקטובר, הוא עבר ניתוח להסרת הסרטן שהצליח במלואו.
ווטס ידוע במלתחה האישית שלו: עיתון הטלגרף הבריטי בחר בו כחלק מהגברים המתלבשים הטובים בעולם. ב-2006, מגזין האופנה "וניטי פייר" בחר בו להיכל הרשימה הבינלאומי של המתלבשים הטובים ביותר.
ווטס כיום מתגורר בדולטון, יישוב כפרי בדבון, שם לו ולאשתו שייכת חוות סוסים ערבים. ווטס הוא צמחוני.